CELEX: 32010L0002
Language: sl
Date: 2010-01-27 00:00:00
Title: Direktiva Komisije 2010/2/EU z dne 27. januarja 2010 o spremembi Direktive Sveta 91/414/EGS glede razširitve uporabe aktivne snovi klormekvat (Besedilo velja za EGP)

28.1.2010   
            
            
               SL
            
            
               Uradni list Evropske unije
            
            
               L 24/11
            
         DIREKTIVA KOMISIJE 2010/2/EU
   z dne 27. januarja 2010
   o spremembi Direktive Sveta 91/414/EGS glede razširitve uporabe aktivne snovi klormekvat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti druge alinee drugega pododstavka člena 6(1) Direktive,
   ob upoštevanju naslednjega:
   
               (1)
            
            
               Z Direktivo Komisije 2009/37/ES (2) je bil klormekvat vključen v Prilogo I k Direktivi 91/414/EGS kot aktivna snov.
            
         
               (2)
            
            
               Ob zahtevku za vključitev klormekvata je njegov prijavitelj CCC Task Force predložil podatke o uporabah kot regulator rasti, ki podpirajo splošni sklep o možnih pričakovanjih, da bodo fitofarmacevtska sredstva, ki vsebujejo klormekvat, izpolnjevala varnostne zahteve iz člena 5(1)(a) in (b) Direktive 91/414/EGS. Zato je bil klormekvat vključen v Prilogo I k navedeni direktivi s posebno določbo, da ga lahko države članice registrirajo za uporabo le na žitih.
            
         
               (3)
            
            
               Poleg navedene uporabe sta Belgija in Švedska zdaj zaprosili za spremembo te posebne določbe, da se lahko klormekvat uporablja za okrasne rastline oziroma pridelavo semena. Navedeni državi članici sta Komisijo 29. oktobra 2009 in 4. novembra 2009 obvestili o sklepih, da zahtevane razširitve uporabe ne pomenijo nobenih tveganj poleg že upoštevanih pri posebnih določbah za klormekvat v Prilogi I k Direktivi 91/414/EGS in v poročilu Komisije o pregledu za navedeno snov. Razširitve veljajo zlasti za vloge za poljščine, ki niso namenjene prehrani, tako da se posledično ostanki v hrani ne bodo pojavili. Poleg tega se drugi parametri zahtevka, kakor so določeni v posebnih določbah Priloge I k Direktivi 91/414/EGS, ne spremenijo.
            
         
               (4)
            
            
               Zato je upravičeno spremeniti posebne določbe za klormekvat.
            
         
               (5)
            
            
               Zato je primerno Direktivo 91/414/EGS ustrezno spremeniti.
            
         
               (6)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo in objavijo zakone in druge predpise, potrebne za uskladitev s to direktivo, najpozneje 28. maja 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
   Države članice navedene predpise uporabljajo od 29. maja 2010.
   Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 27. januarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 104, 24.4.2009, str. 23.
   
      PRILOGA
      V Prilogi I k Direktivi 91/414/EGS se vrstica 281 nadomesti z naslednjim:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Začetek veljavnosti
                  
                  
                     Potek veljavnosti
                  
                  
                     Posebne določbe
                  
               
                     „281
                  
                  
                     klormekvat
                     št. CAS 7003-89-6 (klormekvat)
                     št. CAS 999-81-5 (klormekvat klorid)
                     št. CIPAC 143 (klormekvat)
                     št. CIPAC 143.302 (klormekvat klorid)
                  
                  
                     
                        2-chloroethyltrimethylammonium (chlormequat)
                     
                     
                        2-chloroethyltrimethylammonium chloride
                     
                     
                        (chlormequat chloride)
                     
                  
                  
                     ≥ 636 g/kg
                     Nečistote
                     1,2-dikloroetan: največ 0,1 g/kg (glede na vsebnost suhega klormekvat klorida)
                     kloroeten (vinilklorid): največ 0,0005 g/kg (glede na vsebnost suhega klormekvat klorida)
                  
                  
                     1. december 2009
                  
                  
                     30. november 2019
                  
                  
                     DEL A
                     Registrira se lahko samo kot regulator rasti žit in poljščin, ki niso namenjene prehrani.
                     DEL B
                     Pri ocenjevanju vlog za registracijo fitofarmacevtskih sredstev, ki vsebujejo klormekvat, za druge načine uporabe kot za rž in tritikalo, zlasti v zvezi z izpostavljenostjo potrošnikov, so države članice zlasti pozorne na merila iz člena 4(1)(b) in zagotovijo, da se pred odobritvijo takšne registracije predložijo vsi potrebni podatki in informacije.
                     Za izvajanje enotnih načel iz Priloge VI se upoštevajo sklepi poročila o pregledu za klormekvat ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 23. januarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev tretiranja ter zagotovitev, da je v pogojih uporabe predpisana uporaba ustrezne osebne zaščitne opreme,
                              
                           
                                 —
                              
                              
                                 zaščito ptic in sesalcev.
                              
                           Pogoji registracije po potrebi vključujejo ukrepe za zmanjšanje tveganja.
                     Zadevne države članice zahtevajo predložitev dodatnih informacij o stanju in obnašanju (preskus adsorpcije, ki se opravi pri 20 °C, ponovni izračun predvidene koncentracije v podtalnici, površinski vodi in usedlinah), metodah spremljanja za določitev snovi v živalskih proizvodih in vodi ter tveganju za vodne organizme, ptice in sesalce. Zagotovijo, da prijavitelj, ki je zahteval vključitev klormekvata v to prilogo, predloži te informacije Komisiji najpozneje do 30. novembra 2011.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.